|  |
| --- |
| **SLOVENŠČINA, 7. r.****6. 4. 2020, 102. ura****Snov: Utrjevanje zaimkov** |
| Dragi učenec, učenka, dober dan.Upam, da si se uspel/-a med »vikendom« vsaj malo odpočiti in nabrati novih moči. Mi za zdaj še ostajamo pri zaimkih in utrjujemo znanje. |
| 1. NALOGA**Nadaljuj z reševanjem nalog v delovnem zvezku od str. 135 do 137, in sicer od 7. do vključno 10. naloge.****Pozor: to preberi: obseg nalog je prilagojen!****- Učenci, ki ste usmerjeni na dopolnilni pouk, pri 7., 9., 10. nalogi rešite samo po polovico primerov.**  |
| 2. NALOGA Za učence, ki ciljate na 4 in 5, pa tokrat dajem dodatno nalogo. **To je 11.b na str. 138.****To rešeno nalogo mi pošljite do torka, 7. 4.**Seveda jo lahko rešite tudi ostali, a upoštevajte, koliko časa in energije boste potrebovali že za ostale naloge. |
| Ko rešiš, preveri še rešitve.**7. naloga**Kdor po tujem hlepi, svoje izgubi.Žel boš, kar boš sejal.Česar je polno srce, o tem usta rada govore.Mladost je norost, čez jarek skače, kjer je most.Neumen je tisti ptič, ki se sramuje svojega gnezda.Kakor pozdravljaš, tako ti odzdravljajo.Kar se Janezek nauči, to Janez zna.Komur se sreča jahati pusti, ga nese, kamor ona želi.**a)** *Po smislu, npr.:*Pregovor: Česar je polno srce, o tem usta rada govore.Pojasnilo: Človek rad govori o svojih čustvih.Pregovor: Kar se Janezek nauči, to Janezek zna.Pojasnilo: Kar se človek navadi delati oz. početi v mladosti, to zna delati tudi kasneje/v zrelih letih.**b) *Po smislu, npr.:***Življenje ni praznik, je delovni dan.V tem pregovoru ni oziralnega zaimka. (Tu je naloga napačno označena. Dvakrat se pojavita a-nalogi.)**8. naloga****a)** Kako se začne vaš delovnik?Moj delovnik se začne okrog 6. ure zjutraj, ko tovornjak pripelje pošto, ki je bila dan prej oddana v enega od poštnih nabiralnikov ali poštnih okenc po Sloveniji. Pismonoše si razdelimo vreče s pošto, nato pa sledi razvrščanje pisem po predalčkih z imeni ulic okoliša, za katerega sem pristojen. V zadnjem času je naše delo še oteženo zaradi številnih reklamnih letakov.Kdaj odidete na teren?Ko je ura devet, se odpravim na teren. Kadar pošto raznašam po bližnji okolici, tega neopravim s kolesom, ampak peš, s seboj pa imam svoj poseben voziček.Kateri letni čas je za vaše delo najmanj ugoden?To je zagotovo zima, saj sem na mrazu od devete ure zjutraj pa do dveh. Ker ljudje ne očistijo dovozov in dvorišč, ki so poledenela in polna snega, imam pogosto težave z dostopom do njihovih nabiralnikov. Kdor poskrbi za svoje dvorišče, brez težav že zgodaj dobi pošto. Do tistih hiš, kjer mi je dostop otežen, pa pridem v poznih urah.Vprašalni zaimki: **Kako, Kdaj, Kateri**Oziralni zaimki: **ki, katerega, kadar, ki, kdor, kjer** Svojilni zaimki: **Moj, naše, vaše, njihovih**Kazalni zaimki: **tega, to, tistih**Povratni svojilni zaimki: **svoj, svoje****9. naloga**Matej in Jure sta imela pri zgodovini referat. ~~Njihov~~ Njun referat ni navdušil sošolcev.~~Od nje~~ Njena obleka je bila zaradi hoje po prašni cesti umazana.Ne vem, ali naj Luki sploh povem za ~~moj~~ svoj nov računalnik.O ~~čim~~ čem so se pogovarjali na sestanku predsednikov razredov?O ~~komu~~ kom je babica pripovedovala na terasi?Pred ~~čem~~ čim je Jure ves prestrašen zbežal v hišo?~~Katero~~ Kakšno knjigo si prebral čez vikend? Dolgočasno.~~Čemu~~ Zakaj te danes ni bilo na vajah pevskega zbora? Zaradi hripavega glasu.Sosedov fant, o ~~komur~~ katerem se zadnje dni veliko govori, je odšel v tujino.Na cesti je Tea zagledala deklico, ~~katera~~ ki jo je pred nekaj dnevi prijazno pozdravila.~~Gdaj~~ Kdaj se lahko vpišem v tečaj francoščine?~~Od koga~~ Čigav je tisti pulover, ki je ostal v razredu?~~Tegale~~ Tega programa pa res ne bom več spremljal.**10. naloga**A Mojca je kupila isti pulover, kot ga ima že Špela.B Mojca je kupila enak pulover, kot ga ima že Špela.A S Petrom obiskujeva enak tečaj borilnih veščin.B S Petrom obiskujeva isti tečaj borilnih veščin.A Blejsko jezero sta Maja in Tina preplavali v enakem času.B Blejsko jezero sta Maja in Tina preplavali v istem času.A Alja in Žan sta na novoletni zabavi ugotovila, da sta rojena enakega leta.B Alja in Žan sta na novoletni zabavi ugotovila, da sta rojena istega leta.A Ker je bil Mitja prehlajen, nama mama ni dovolila, da pijeva iz istega kozarca.B Ker je bil Mitja prehlajen, nama mama ni dovolila, da pijeva iz enakega kozarca. |
| Želim vas še obvestiti, da pripravljam oziroma preizkušam način, kako bi izvedli eno obliko preverjanja teh zaimkov. Ko bom pripravila, vam bom pravočasno razložila izvedbo. Lep pozdrav tebi in tvoji družini, učiteljica Simona L. S. |